**Mór Városi Önkormányzat Polgármestere**

**56/2020. (V.29.) határozata**

**Pályázati kiírás Mór Városi Önkormányzat iskola- és ifjúságorvosi feladatai ellátása tárgyában**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat iskola- és ifjúságorvosi feladatai ellátására az önkormányzat pályázatot hirdet. A pályázati kiírást a jelen határozat 1. sz. melléklete tartalmazza.

Határidő: 2020. 05. 31.

Felelős: polgármester(Humánügyi Iroda)

 Fenyves Péter Dr. Kovács Zoltán

 polgármester jegyző

1. sz melléklet az 56/2020. (V.29.) határozathoz

Pályázati Felhívás

**Mór Városi Önkormányzat**

**Iskolaorvos**

munkakör betöltésére.

**Jogviszony jellege:**

határozatlan idejű közalkalmazotti jogviszony (**Közalkalmazottak jogállásáról szóló 1992. évi XXXIII. törvény 20/A. § alapján) vagy** vállalkozási jogviszony formájában

**Foglalkoztatás jellege:**

Teljes munkaidő

**A munkavégzés helye:**

Fejér megye, 8060 Mór, Lovarda u. 7.

Fejér megye, 8060 Mór, Erzsébet tér 19.

Fejér megye, 8060 Mór, Vértes u. 67.

Fejér megye, 8060 Mór, Kodály Zoltán u. 27.

Fejér megye, 8060 Mór, Szent István tér 9.

**A munkakörbe tartozó lényeges feladatok:**

Az iskola-egészségügyi ellátásról szóló 26/1997. (IX.3.) NM rendelet szerinti iskolaorvosi feladatok ellátása.

Az iskolaorvosi feladatellátás a Móri Petőfi Sándor Általános Iskola, Szent Erzsébet Római Katolikus Általános Iskola, FM Gárdonyi Géza Ált. Isk. és Speciális Szakiskola, Móri dr. Zimmermann Ágoston Általános Iskola, és a Móri Radnóti Miklós Általános Iskola gyermekei, tanulói vonatkozásában történne.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.) rendelkezései az irányadóak.

Amennyiben egészségügyi szolgáltató vállalkozás keretében kívánja ellátni a feladatot finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet szabályai szerint az egészségügyi szolgáltatónak a Nemzeti Egészségbiztosítási Alapkezelő területileg illetékes hatóságával kötött külön szerződés alapján történik.

**Pályázati feltételek:**

* Egyetem – háziorvosi, belgyógyász vagy csecsemő-gyermekgyógyász orvosi végzettség,
* magyar állampolgárság, büntetlen előélet, cselekvőképesség,
* a Kjt. 20. § (2) bekezdés d) pontjában meghatározott büntetőeljárás hatálya alatt nem áll,
* a Kjt. 20. § (2d) és (2e) bekezdésben meghatározott kizáró okok vele szemben nem állnak fenn,
* érvényes orvosi nyilvántartási engedély, orvosi kamarai tagság,
* foglalkozás egészségügyi alkalmasság.

**A pályázat elbírálásánál előnyt jelent:**

* iskolaorvosként eltöltött szakmai tapasztalat
* iskolaegészségtan és ifjúságvédelem szakvizsga

**A pályázat részeként benyújtandó iratok, igazolások:**

* fényképes szakmai önéletrajz,
* végzettséget igazoló oklevél másolata,
* szakmai gyakorlatot igazoló dokumentumok,
* érvényes orvosi nyilvántartási engedély, orvosi kamarai tagság igazolása,
* 3 hónapnál nem régebbi erkölcsi bizonyítvány (vagy az igénylésről szóló igazolás), amellyel a pályázó igazolja azt, hogy nem áll olyan foglalkozástól eltiltás hatálya alatt, amely a közalkalmazotti jogviszony létesítését nem teszi lehetővé, továbbá igazolja, hogy büntetlen előéletű, valamint, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20. § (2d) és (2e) bekezdésben foglalt kizáró okok;,
* egyéni vállalkozó esetén nyilvántartási számát, illetve társas vállalkozás esetén a létesítő okirat és a cégbírósági bejegyzést igazoló okirat hitelesített másolata,
* a pályázó arról szóló nyilatkozata, hogy a pályázati anyagban foglalt személyes adatainak a pályázati eljárással összefüggésben szükséges kezeléshez hozzájárul,
* a pályázó nyilatkozata, amely szerint hozzájárul ahhoz, hogy a pályázati eljárás résztvevői a pályázati anyagot megismerhessék,
* a pályázó nyilatkozata arról, hogy hozzájárul-e ahhoz, hogy pályázatát a Szociális és Egészségügyi Bizottság, valamint a Képviselő-testület nyílt ülésen tárgyalja.

**A munkakör betölthetőségének időpontja:**

A munkakör legkorábban 2020. augusztus 17. napjától tölthető be.

**A pályázat benyújtásának határideje:**

**2020.06.15.**

**A pályázatok benyújtásának módja:**

* Elektronikus úton: fenyves@mor.hu e-mail címre
* postai úton a pályázatnak Mór Városi Önkormányzat címére történő megküldésével (8060 Mór Szent István tér 6.). Kérjük a borítékon feltüntetni a pályázati kiírás megnevezését. „Pályázat iskola- és ifjúságorvosi feladatok ellátására”.

vagy

* személyesen Fenyves Péter polgármester (Fejér megye, 8060 Mór Szent István tér 6.).

**A pályázat elbírálásának határideje:**

A benyújtást követő testületi ülésen.

**A pályázati kiírással kapcsolatos egyéb információ**

az iskolaorvosi körzetre jutó ellátandó tanulói létszám: 1450 fő

* a feladatellátás helye: Fejér Megye, 8060 Mór köznevelési intézményeiben
* A pályázati kiírással kapcsolatban további információt Dr. Némethné Utry Edit humánügyi irodavezető nyújt a +36 30 819 9196-os telefonszámon